Jurnaliștii de la Realitatea TV au relatat că aplicația INOVAGRIA Meteo, promovată de ANM, ar fi produsul unei firme private, SIVECO, și dacă în primele zile a putut fi accesată gratuit, începând din 14 septembrie este pe bani, scrie Ziare.com.  Într-o intervenție telefonică la Realitatea TV, directorul general al ANM, Elena Mateescu, a declarat că instituția a decis să colaboreze cu firma SIVECO pentru „dezvoltarea unei platforme" prin intermediul căreia fermierii să afle informații utile despre starea vremii, soluția fiind găsită la o întâlnire cu aceștia. Contractul de servicii semnat cu SIVECO prevede că „ANM tarifează doar serviciul de transfer de date".